badhe wontên sraya ingkang minangka têtungguling para ksatriya, dhuh, sang linangkung, ewadene kula mêksa giris dhatêng angkara saha solah bawanipun Prabu Jarasandha. Kawuningana, kaprawiranipun kakang prabu ingkang botên sagêd kinawonakên wontên ing paprangan saha pangwasanipun kakang prabu punika, ingkang minangka pangayoman kula, dados manawi kakang prabu rumaos ulap dhatêng Prabu Jarasandha, punapa kula sagêd rumaos timbang kalihan ratu pinunjul punika, dhuh, Madawa, paduka darah Wrêsni ingkang pilih tandhing, samantên ing batos pitakèn, punapa Jarasandha, sagêd kawon mêngsah paduka, kakang Prabu Baladewa, Bhimasena tuwin Arjuna. Sabên kula kèngêtan dhatêng ingkang makatên wau, lajêng tanpa karêkat, awit sangêt sumêlang. Dhuh, kakang Kesawa, mila kula sampun botên sagêd matur punapa-punapa, kajawi amung pasrah jiwa raga ing kakang prabu, amung paduka puruhitan kula, ingkang luhur piyambak."
